સવર્ણ અનામત બિલ: બિલ રાજયસભામાં બહુમતી સાથે પસાર, 165 મત તરફેણમાં\nરાજયસભામાં આ બિલના સમર્થનમાં 165 મત પડ્યા હતા જ્યારે સાત મત વિરુદ્ધમાં પડ્યા હતા. 

આ બિલ 10 કલાક ચર્ચા થઈ હતી. ચર્ચા માટે સમય વધારવામાં આવ્યો હતો. વિપક્ષના સમર્થન સાથે સરકારને આ બિલને પસાર કરવામાં સફળતા મળી હતી. 

સંસદ સભ્ય કાનિમોઝીએ બિલને સિલેકટ કમિટીને મોકલવાનો પ્રસ્તાવ કર્યો હતો. જેને પૂરતા મત મળ્યાં નહોતાં. 

ચર્ચા બાદ થાવરચંદ ગેહલોતે રજુ થયેલા સવાલો પર જવાબ આપ્યો હતો. 

થાવરચંદ ગેહલોતે કહ્યું કે સુપ્રીમ કોર્ટમાં પણ કોઈ જશે તો બંધારણીય સુધારો હોવાને લીધે સુપ્રીમ કોર્ટ પણ આને માન્ય રાખશે એવો એમને વિશ્વાસ છે.  

અગાઉ અબ્દુલ વહાબ, આઇયુએમએલના સભ્યે ચર્ચામાં ભાગ લેતા આ બિલ બંધારણના હાર્દ પર હુમલો ગણાવી તેનો આકરો વિરોધ કરે છે એમ કહ્યું હતું. 

આમ આદમી પાર્ટીનાં સંજય સિંઘે કહ્યું કે, આ ગરીબ સવર્ણ સાથે અન્યાય છે. જો આજ આ બિલ પાસ થયું તો જે આરએસએસ 90 વર્ષથી કોઈ દલિતને પ્રમુખ નથી બનાવી શકી નાગપુરમાં તે દલિતો અને વંચિતોની અનામતને ખતમ કરી નાખશે. 

આ બૉલ બાઉન્ડ્રી પર નહીં જાય તમે આઉટ થશો

ચર્ચામાં ભાગ લેતા બહુજન સમાજ પાર્ટીના બીજા ક્રમના નેતા સતીશ મિશ્રાએ બિલનું સ્વાગત કર્યુ હતું પણ એની સાથે અનેક સવાલ પણ કર્યા.

એમણે બંધારણમાં સંશોધન કરી દલિતોને સંખ્યાને આધારે અનામત ક્યારે મળશે એવો સવાલ કર્યો હતો.

તેમણે એમ પણ કહ્યું કે શું આ અનામત ખરેખર ગરીબ સવર્ણ માટે છે. સરકારનો માપદંડ શું છે. તેમણે આને અમીરો માટે નહીં પણ ગરીબો માટે બનાવવાનો અનુરોધ કર્યો હતો.

છેલ્લા બૉલે સિક્સરનો જવાબ આપતા સતીશ મિશ્રાએ કહ્યું કે આ બૉલ બાઉન્ડ્રી બહાર નહીં જાય તમારે આઉટ જ થવાનું છે. 

તેમણે સરકાર નોકરી આપવાનો વચન આપીને છળ કરી રહી હોવાનો પણ એમણે આક્ષેપ કર્યો હતો. 

ચર્ચામાં પૂર્વ જજ અહેમદીનો ઉલ્લેખ

રામ વિલાસ પાસવાને કહ્યું કે આ સુધારાથી આર્થિક આધાર બંધારણીય થશે એટલે એને મંડલના કેસ સાથે ન જોડી શકાય.

પંજાબથી શિરોમણી અકાલી દળના સભ્ય નરેશ ગુજરાલે કહ્યું કે, 8 લાખની આવક કે પાંચ એકર જમીન ધરાવનારને સૌથી વધારે ગરીબ કેવી રીતે કહેવાય? એમણે આગામી સમયમાં એનડીએ વધારે નોકરીઓનું સર્જન કરે એવી આશા રાખી હતી. 

પશ્ચિમ બંગાળના સંસદસભ્ય સુખેન્દુ શેખર સમાચાર પત્ર ઇન્ડિયન એક્સપ્રેસનો અહેવાલ ટાંકીને કહ્યું કે સુપ્રીમ કોર્ટના એ બૅન્ચમાં સામેલ જસ્ટિસ અહેમદીએ કહ્યું કે આર્થિક આધાર ન હોઈ શકે. 

કુછ હી દીનોં કા હૈં જુમલા

કપિલ સિબ્બલે કહ્યુ કે, હાર્દિક પટેલ આ જ માગી રહ્યાં...\n\ntl;dr:
આજે રાજયસભામાં સવર્ણ અનામત બિલ પસાર થઈ ગયું છે. અગાઉ મંગળવારે લોકસભામાં આ બિલ પાસ થયું હતું. જ્યાં પક્ષ અને વિપક્ષ વચ્ચે આ બિલ અંગે ચચા ર્થઈ હતી. લોકસભામાં મંગળવારે પારિત થયા બાદ આજે સવર્ણ અનામત-બંધારણ (124મું સંશોધન) બિલ, 2019 રાજ્યસભામાં રજૂ કરવામાં આવ્યું હતું.